Den 23-årige mand fra Aalborg, der i september sidste år dræbte en 40-årig mand med en kniv, kommer ikke som planlagt for retten i Aalborg fredag. Drabssagen bliver derimod holdt på den topsikrede psykiatisk afdeling Sikringsafdelingen i Slagelse. Det sker, fordi den 23-årige er vurderet at være så farlig, at politiet ikke vil transportere ham til Nordjylland. Drabet, som den 23-årige er tiltalt for, skete om klokken 02.58 i en lejlighed på Gundorfslund i Aalborg den 27. september sidste år. Lejligheden tilhørte en kvinde, som ringede til politiet, da et slagsmål mellem de to mænd udviklede sig dramatisk. Da politiet nåede frem til ejendommen, var den 40-årige død af flere knivstik. Den dengang 22-årige gerningsmand befandt sig stadig i lejligheden, smurt ind i blod, og han blev anholdt og taget med stationen. Senere på dagen erkendte han drabet under et grundlovsforhør, og han blev varetægtsfængslet i fire uger. Der ventes at falde dom fredag eftermiddag.

Referat:
En 23-årig aalborgenser skal fredag for retten for et knivdrab begået sidste år, men det bliver på en psykiatrisk afdeling i Slagelse.